IT bezbednost

MIT razvio bezbedniji enkripcioni sistem

Iako se godinama naslućivalo kako Amerika špijunira sve i svakoga na ovoj planeti, i da su im brojni privatni podaci o građanima sveta dostupni kao na pladnju, tek nakon Snowdenovog istupa na videlo su izišli prave razmere američke zainteresovanosti za navike svetskih gradana.

Kako bi ubuduće svaka takva radnja koja zadire u privatnost postala ujedno i nemoguća misija pobrinuli su se stručnjaci sa američkog MIT-a. Kako sami navode stvorili su novi enkripcioni sistem kojeg vladine agencije neće moći zaobići te pristupiti vašim podacima koje ste skladištili na udaljene servere.

Projekt naziva Mylar – omogućava programerima da izrade web aplikacije koje će biti imune na napade čak i u slučaju da napadač ima direktni pristup serverima. Tu vrstu zaštite nije teško implementirati unutar web aplikacija, jer je za isto potrebno tek pokoja linija dodatnog koda. Korisnici takvih aplikacija neće primetiti nikakvu razliku u odnosu na aplikacije koje nemaju ugrađenu takvu vrstu zaštite, ali će istovremeno svi podaci biti enkriptirani pomoću zaporke pre nego se putem browsera pošalju dalje.

Na taj način niti jedna kompanija neće moći predati vaše podatke državnim agencijama u čitljivom tj. dekriptiranom obliku. Više podataka o samom projektu moći će se saznati ove nedelje tokom prezentacije na NSDI konferenciji.

Microsoft menja politiku privatnosti

Nakon što je nedavno otkriveno kako je njihov zaposleni odavao službene tajne, i zbog toga bio uhapšen, taj slučaj je rezultovao novim promenama u politici Microsoft-a.

Kako bi otkrili izvor unutar kompanije putem kojeg podaci cure, oni su sproveli internu istragu i njuš kali po e-mail nalozima svog zaposlenog, kao i blogera koji je primao informacije i plasirao ih u javnost. Isprva su taj potez pravdali potrebom za otkrivanjem počinioca, ali od sada to više neće biti slučaj.

Naime, Microsoft je uveo novu politiku privatnosti, koja zabranjuje pregledavanje bilo kakvih privatnih korisničkih podataka na svoju ruku. Kako je objašnjeno u službenom obaveštenju, u slučaju da se ovakav slučaj ponovi, istraga će biti prepuštena nadležnim službama.

ISP-ovi moraju da blokiraju web stranice

Evropski sud pravde presudio je kako je obvezujuća i prisilna naredba ISP-ovima da svojim korisnicima blokiraju pristup određenim web-stranicama u potpunosti legalna.

Takvu presudu sud je doneo u parnici nemačkih i austrijskih filmskih studija (Constantin Film i Wega Filmproduktionsgesellschaft) protiv web-stranice kino.to.

Obe kompanije zatražile su od UPC Telekabel ISP-a da blokira pristup toj stranici, LI Telekabel je pokazao nezainteresovanost za takav postupak. Prema njima takav bi postupak bio previše skup, a blokada bi verojatno brzo bila zaobiđena.

Postupak je najprije pokrenut na austrijskom sudu koji je slučaj predao Evropskom sudu pravde koji je dakle zaključio da vlasnici autorskih prava imaju pravo tražiti od ISP-ova blokiranje sadržaja ukoliko se ne može naći nekog drugog nadležnog za sporni sadržaj

IT zanimljivosti

Dečak dokazao da promena fonta može uštedeti milione dolara

Američke vlasti mogle bi godišnje u džep spremiti dodatnih 370 miliona dolara od troška za boju, samo zbog toga što su se odlučili dokumente štampati u drugom fontu, zaključio je u svojoj studiji 14-godišnji Suvir Mirchandani.

Srednjoškolac iz Pittsburgha uočio je da je u srednjoj školi počeo dobijati puno više ištampanih papira, nego što je to bilo u osnovnoj školi. Odlučio je videti koliko se tu novca baca i istražio cenu mastila, a u softveru APFill Ink Coverag je izračunao koji font troši najmanje mastila po površini. Pobednik je bio Garamond, a promena iz Times New Roman fonta bi njegovom školskom okrugu donela uštedu od 21.000 dolara na godišnjem nivou, izračunao je dečak.

Učitelji su ga podstakli da dalje razradi svoje istraživanje pa je primenio proračun na trošak američke vlade, koja za štampanje i mastilo godišnje daje 467 miliona dolara.

U radu koji je objavljen na portalu za mlade naučnike, Mirchandani je izračunao kako bi font Garamond vladi uštedio 136 miliona dolara. Ako se to primeni na sve publikacije koje SAD službeno štampaju, to se penje i na 370 miliona dolara. Nije poznato hoće li iko od vladinih tela primeniti ovaj plan, ali iz kancelarije za štampu američke vlade kažu da je rad izvanredan, piše CNN.

Formula dana